smcproject/ml-wiki-sentences huggingface dataset:
{{ cite book }} : Invalid | ref=harv ( help ) CS1 maint: unrecognized language ( link ) {{ cite book }} : Invalid | ref=harv ( help ) CS1 maint: unrecognized language ( link ) Turner, Samuel P. (2012).
"The Caribbean World of Juan Ponce de León and His Discovery of Florida" .
Paper presented at the Culturally La Florida Conference, May 3–6, St. Augustine, Florida.
Turner, Samuel (2013) "Juan Ponce de León and the Discovery of Florida Reconsidered" Florida Historical Quarterly 92(1):1–31.
Van Middeldyk, R. A. (1903).
The History of Puerto Rico.
D. Appleton and Co. Weddle, Robert S. (1985).
Spanish Sea: the Gulf Of Mexico in North American Discovery, 1500–1685.
Texas A M University Press.
പുറം കണ്ണികൾ Yale University Genocide Studies on Puerto Rico Turner, Samuel P. (2012) "The Caribbean World of Juan Ponce de León and His Discovery of Florida".
ഹുസൈൻ
ഹുസൈൻ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഹുസൈൻ ഇബ്നു അലി - ഇസ്ലാമികപ്രവാചകൻ മുഹമ്മദിന്റെ പൗത്രൻ ഹുസൈൻ നസ്ർ - ഇറാൻകാരനായ ഇസ്ലാമിക തത്ത്വജ്ഞാനി ഹുസൈൻ രണ്ടത്താണി - ഇസ്ലാമിക പണ്ഡിതൻ എം.എഫ്. ഹുസൈൻ - ഇന്ത്യയിലെ ആധുനികചിത്രകാരൻ അബ്ദുല്ല ഇബ്‌നു ഹുസൈൻ - ആധുനിക ജോർദാന്റെ ശില്പി ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഹൂസിക് ഫാൾസ്, ന്യൂയോർക്ക് ഇംഗ്ലീഷ് വിലാസം https://ml.wikipedia.org/wiki/Hoosick_Falls,_New_York
ന്യൂയോർക്കിലെ റൻസ്സീലർ കൗണ്ടിയിലെ ഒരു ഗ്രാമമാണ് ഹൂസിക് ഫാൾസ്.
2010-ലെ സെൻസസിൽ ജനസംഖ്യ 3,501 ആയിരുന്നു.
1900 കാലഘട്ടത്തിൽ ഈ ഗ്രാമത്തിൽ 7,000 ആയിരുന്ന ജനസംഖ്യ 2010 ഓടെ ജനസംഖ്യയിൽ കാര്യമായ കുറവുണ്ടാകുമെന്നും പ്രോജക്ടിൽ പറയുന്നു.
NY 22 ഹൂസിക് നഗരത്തിനടുത്തായി ഹൗസിക് ഫാൾസ് സ്ഥിതി ചെയ്യുന്നു.
ചരിത്രപരമായ സ്ഥലങ്ങളുടെ ദേശീയ രജിസ്റ്ററിൽ ഗ്രാമീണ കേന്ദ്രം ഹൂസിക് ഫാൾസ് ഹിസ്റ്റോറിക് ഡിസ്ട്രിക്റ്റ് എന്ന് ഉൾപ്പെടുത്തിയിരിക്കുന്നു.
ചിത്രകാരി ഗ്രാൻഡ്മാ മോസസിൻറെ ശവകുടീരം ഈ ഗ്രാമത്തിൽ സ്ഥിതിചെയ്യുന്നു.
ബെനിങ്ടൺ യുദ്ധത്തിൽ ബ്രിട്ടീഷുകാരുടെ ആക്രമണം നടന്നത് 1777 ഓഗസ്റ്റ് പതിനാറാം തീയതിയാണ്.
ബെന്നിങ്ടൺ ബൌണ്ട്ഫീൽഡ് സ്റ്റേറ്റ് ഹിസ്റ്റോറിക് സൈറ്റായി ഈ പ്രദേശം നിലകൊള്ളുന്നു.
ചരിത്രം Perspective map of Hoosick Falls from 1889 by L.R. Burleigh with a list of landmarks
തർക്ക വിഷയമാണെങ്കിലും, ഹൂസിക് നദിയരികിലെ ഹൂസിക് ഫാൾസിലേക്ക് ആദ്യമായി 1746-ൽ രേഖാമൂലമുള്ള കുടിയേറ്റക്കാർ വന്നു എന്ന് വിശ്വസിക്കപ്പെടുന്നു, എൻസൈക്ലോപീഡിയ അമേരിക്കാന , 1688-ലെ ആദ്യ സ്ഥിരമായ കുടിയേറ്റ തീയതി റിപ്പോർട്ട് ചെയ്യുന്നു.
അവലംബം കൂടുതൽ വായനയ്ക്ക് ബാഹ്യ ലിങ്കുകൾ Hoosick Falls, New York എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Hoosick Township Historical Society The Cheney Library
ഹൂൺ കാൽ ഇംഗ്ലീഷ് വിലാസം https://ml.wikipedia.org/wiki/Hun_Kal
ബുധനിലെ ഒരു ചെറിയ ഗർത്തമാണ്‌ ഹൂൺ കാൽ ( Hun Kal ).
ഗ്രഹത്തിലെ രേഖാംശവ്യവസ്ഥയുടെ അവലംബസ്ഥാനമായി നിശ്ചയിച്ചിരിക്കുന്നത് ഈ ഗർത്തത്തേയാണ്‌.
ഈ ഗർത്തത്തിന്റെ രേഖാംശം 20° പടിഞ്ഞാറ് ആയി നിർവ്വചിച്ചിരിക്കുന്നു, അതു വഴി ഗ്രഹത്തിന്റെ മദ്ധ്യാഹ്നരേഖയായും ഇതിനെ കണക്കാക്കുന്നു.
മാരിനർ 10 ബഹിരാകാശപേടകം യഥാർത്ഥ മാദ്ധ്യാഹ്നരേഖയുടെ ഭാഗം പകർത്തിയപ്പോൾ നിഴലിനു പിന്നിലാവുകയും, 0° രേഖാശത്തിൽ സവിശേഷഭാഗങ്ങൾ കാഴ്ചയിൽ നിന്നും മറയുകയുമുണ്ടായി.
ഇതിനെ തുടർന്നാണ്‌ ഹൂൺ കാൽ അവലംബമായി സ്വീകരിക്കപ്പെട്ടത്.
ഏകദേശം 1.5 കി.
മീറ്ററാണ്‌ ഹൂൺ കാൽ ഗർത്തത്തിന്റെ വ്യാസം.
ഹൂൺ കാൽ ഗർത്തമടക്കമുള്ള പശ്ചാത്തലത്തിന്റെ ചിത്രം, ചിത്രത്തിന്റെ ഏതാണ്ട് മധ്യഭാഗത്ത് ശ്രദ്ധിക്കപ്പെടാത്ത തരത്തിലാണ്‌ ഗർത്തമുള്ളത്.
ഹൃദയം (ചലച്ചിത്രം)
വിനീത് ശ്രീനിവാസൻ രചനയും സംവിധാനവും നിർവഹിച്ച് 2022-ൽ പ്രദർശനത്തിനെത്തിയ 
ഒരു മലയാളഭാഷ റൊമാന്റിക് ചലച്ചിത്രമാണ് ഹൃദയം .
പ്രണവ് മോഹൻലാൽ നായകനാകുന്ന ഈ ചിത്രത്തിൽ നായിക കല്യാണി പ്രിയദർശനാണ് .
ആദി , ഇരുപത്തിയൊന്നാം നൂറ്റാണ്ട് എന്നീ സിനിമകൾക്ക് ശേഷം പ്രണവ് മോഹൻലാൽ നായകനാകുന്ന മൂന്നാമത്തെ ചിത്രമാണിത്.
നാൽപതുവർഷങ്ങൾക്ക് ശേഷം തെന്നിന്ത്യയിലെ പ്രമുഖ ചലച്ചിത്ര നിർമ്മാണ കമ്പനിയായ മെരിലാൻഡ് സിനിമാസ് തിരിച്ചെത്തുന്നു എന്നതും ഈ ചിത്രത്തിന്റെ ഒരു പ്രത്യേകതയാണ്.
മെരിലാൻഡിന് വേണ്ടി വൈശാഖ് സുബ്രഹ്മണ്യനാണ് ഈ ചിത്രം നിർമ്മിക്കുന്നത്.
നവാഗതനായ ഹിഷാം അബ്ദുൾ വഹാബ് ഈ ചിത്രത്തിന്റെ സംഗീത
സംവിധാനം നിർവഹിക്കുന്നു.
അഭിനേതാക്കൾ പ്രണവ് മോഹൻലാൽ കല്യാണി പ്രിയദർശൻ അജു വർഗ്ഗീസ് വിജയരാഘവൻ അരുൺ കുര്യൻ ദർശന രാജേന്ദ്രൻ സംഗീത് പ്രതാപ് മീനാക്ഷി രവീന്ദ്രൻ നിർമ്മാണം
വിനീത് ശ്രീനിവാസൻ സംവിധാനം ചെയ്യുന്ന അഞ്ചാമത്തെ ചിത്രമാണിത്.
മലർവാടി ആർട്സ് ക്ലബ്,തിര,തട്ടത്തിൻ മറയത്ത്,ജേക്കബിന്റെ സ്വർഗരാജ്യം 
തുടങ്ങിയ ചിത്രങ്ങൾ ആണ് ഇദ്ദേഹം ഇതിന് മുൻപ് സംവിധാനം
ചെയ്തത്.
ഈ ചിത്രങ്ങൾ എല്ലാം തന്നെ ബോക്സ് ഓഫിസിൽ മികച്ച വിജയം കൈവരിക്കുകയും ചെയ്തു.
പാലക്കടാണ് ഹൃദയത്തിന്റെ ഷൂട്ടിംഗ് ആരംഭിച്ചത്.
പ്രണവ് മോഹൻലാൽ നായകനാകുന്ന മൂന്നാമത്തെ ചിത്രമാണ് ഹൃദയം.
കല്യാണി പ്രിയദർശൻ ആണ് ഈ ചിത്രത്തിൽ പ്രണവിന്റെ നായികയായി എത്തിയത്.
ഇരുവരും
മരക്കാർ അറബിക്കടലിൻറ്റെ സിംഹം എന്ന ചിത്രത്തിലും ഒന്നിച്ചു അഭിനയിച്ചു.
ഒരാളുടെ ജീവിതത്തിലൂടെയുള്ള യാത്രയാണ് ഈ സിനിമയെന്ന് വിനീത് ശ്രീനിവാസൻ പറഞ്ഞു.
ഒരു ടിപ്പിക്കൽ വിനീത് ശ്രീനിവാസൻ ചിത്രമെന്ന പോലെ, ഫീൽ ഗുഡ് ശ്രേണിയിൽ ഒരുങ്ങുന്ന ഹൃദയത്തിനു വേണ്ടി സംഗീതമൊരുക്കിയിരിക്കുന്നത് നവാഗതനായ ഹിഷാം അബ്ദുൾ വഹാബ് ആണ്.
ഹൃദയത്തിനായ് നടൻ പൃഥ്വിരാജ് ഒരു ഗാനം ആലപിച്ചു എന്ന വാർത്ത, ഫോട്ടോ സഹിതം വിനീത് ശ്രീനിവാസൻ സോഷ്യൽ മീഡിയയിൽ പോസ്റ്റ് ചെയ്തിരുന്നു.
മോഹൻലാൽ - പ്രിയദർശൻ - ലിസി - കൂട്ടുകെട്ടിൽ നിന്ന് അടുത്ത തലമുറയിലെ മൂന്ന് പേർ ഒന്നിക്കുന്നുവെന്ന പ്രത്യേകതയും ഹൃദയം എന്ന ചിത്രത്തിനുണ്ട്.
മലയാളത്തിലെ മുൻനിര ബാനറായിരുന്നു മെറിലാന്റ് സിനിമാസ് നിർമ്മാണ രംഗത്ത് തിരിച്ചെത്തുന്നു.
വിശാഖ് സുബ്രഹ്മണ്യം ആണ് ചിത്രം നിർമ്മിക്കുന്നത്.
റിയാലിറ്റി ഷോകളിലൂടെ ശ്രദ്ധേയനായ ഹിഷാം അബ്ദുൾ വഹാബാണ് ഈ ചിത്രത്തിന്റെ സംഗീത സംവിധാനം നിർവഹിക്കുന്നത്.
ചിത്രത്തിന് വേണ്ടി പൃഥ്വിരാജ് ഒരു ഗാനം പാടിയിട്ടുണ്ട് എന്ന് റിപ്പോർട്ടുകൾ സൂചിപ്പിച്ചിരുന്നു.
അവലംബം ↑ https://silma.in/pranav-kalyani-film-hridayam-started-rolling/%5Bപ്രവർത്തിക്കാത്ത+കണ്ണി%5D ↑ https://www.mangalam.com/news/detail/373087-latest-news-vineeth-sreenivasan-pranav-mohanlal-kalyani-priyadarshan-movie-hridayam-movie-start-rolling.html ↑ https://www.mathrubhumi.com/mobile/movies-music/news/hridayam-movie-pranav-mohanlal-kalyani-priyadarshan-prithviraj-sukumaran-singer-1.4500393
ഹൂവർ അണക്കെട്ട് ഇംഗ്ലീഷ് വിലാസം https://ml.wikipedia.org/wiki/Hoover_Dam
അമേരിക്കയിലെ ഒരു പ്രശസ്ത അണക്കെട്ടാണ് ഹൂവർ അണക്കെട്ട് .
ആദ്യത്തെ പേര് ബൗൾഡർ അണക്കെട്ട് എന്നായിരുന്നു.
എന്നാൽ ഇതിന്റെ നിർമ്മാണത്തിൽ പ്രധാന പങ്ക് വഹിച്ച അന്നത്തെ പ്രധാനമന്ത്രിയായിരുന്ന ഹെർബർട്ട് ഹൂവറിന്റെ പേര് ഡാമിനിട്ടു.
ഇരുപതാം നൂറ്റാണ്ടിലെ അത്ഭുതമായി ഇതിനെ വിശേഷിപ്പിക്കാറുണ്ട്.
കാരണം അത്ര വലിയ ഒരു കോൺക്രീറ്റ് നിർമ്മിതി ഇതിനുമുൻപ് ഉണ്ടായിട്ടില്ല.
1930ൽ നിർമ്മാണം തുടങ്ങി അഞ്ചു കൊല്ലം കൊണ്ട് നിർമ്മാണം പൂർത്തിയാക്കി.
അണക്കെട്ടിന്റെ അടിത്തറയ്ക്ക് മാത്രം 660 അടി കനമുണ്ട്.
അതുൾപ്പെടെ ആകെ ഉയരം 726 അടി.
മുകൾ ഭാഗത്തിനു കുറുകേ 1300 അടി നീളം അവലംബം ↑ ↑
ഹൂസ്റ്റൺ, അലാസ്ക
ഹൂസ്റ്റൺ (Houston) അലാസ്കയിലെ മറ്റനുസ്ക-സസിറ്റ്ന ബറോയിൽ ഉൾപ്പെട്ട ഒരു പട്ടണമാണ്.
ഇത് ആങ്കറേജ-അലാസ്ക മെട്രോപോളിറ്റൺ സ്റ്റാറ്റിസ്റ്റിക്കൽ ഏരിയായായുടെ ഭാഗവും കൂടിയാണ്.
ആങ്കറേജ് നഗരമദ്ധ്യത്തിന് ഏതാണ്ട് 33 മൈൽ മാറി സ്ഥിതി ചെയ്യുന്നു.
2010ലെ സെൻസസിൽ ജനസംഖ്യ 1,912 മാത്രമാണ്.
യുണൈറ്റഡ് സ്റ്റേറ്റ്സ് സെൻസസ് ബ്യൂറോയുടെ കണക്കനുസരിച്ച് പട്ടണം 23.5 സ്ക്വയർ മൈൽ (61 km 2 ) വിസ്തൃതിയിൽ പരന്നു കിടക്കുന്നു.
ഹൃദയം ഇംഗ്ലീഷ് വിലാസം https://ml.wikipedia.org/wiki/Heart
മനുഷ്യശരീരത്തിലെ ആന്തരികാവയവമാണ് ഹൃദയം .
ശരീരത്തിലെ എല്ലാ ഭാഗങ്ങളിലേക്കും രക്തം ശുദ്ധീകരിച്ച് പമ്പ് ചെയ്യുകയാണ്‌ ഈ അവയവത്തിന്റെ പ്രധാന ധർമ്മം.
മാംസപേശികൾ കൊണ്ട് ഉണ്ടാക്കപ്പെട്ടിരിക്കുന്ന ഈ അവയവം മനോനിയന്ത്രണത്തിന്റെ പരിധിക്ക് പുറത്താണ്‌.
ഓരോ മിനിറ്റിലും പുരുഷന്മാർക്ക് 70-72 തവണയും സ്ത്രീകൾക്ക് 78-82 തവണയും (വിശ്രമാവസ്ഥയിൽ) സ്പന്ദിക്കേണ്ടിയിരിക്കുന്ന ഈ അവയവത്തെ പണ്ട് കാലങ്ങളിൽ മനസ്സിന്റെ മൂലസ്ഥാനമെന്ന് കല്പിച്ചിരുന്നു.
ഇന്നും സ്നേഹത്തിന്റെ പ്രതീകമായി ഹൃദയത്തെയാണ്‌ കണക്കാക്കുന്നത്.
കുഞ്ഞുങ്ങളിൽ ഹൃദയം ഏകദേശം 130 പ്രാവശ്യവും സ്പന്ദിക്കുന്നുണ്ട്.
ഓരോ സ്പന്ദനത്തിലും 72 മില്ലീലിറ്റർ രക്തം പമ്പുചെയ്യുന്നു.
അതായത് 1 മിനിറ്റിൽ ഏകദേശം 5 ലിറ്റർ.
ശരാശരി 9800 ലിറ്റർ മുതൽ 12600 ലിറ്റർ വരെ രക്തം ഓരോ ദിവസവും ഹൃദയം പമ്പ് ചെയ്യുന്നു.
മനുഷ്യനു പുറമേ മൃഗങ്ങളിലും ആർത്രോപോഡ , മൊള്ളുസ്ക തുടങ്ങിയ വർഗ്ഗങ്ങളിലും സമാനമായ ഹൃദയമാണ്‌ ഉള്ളത്.
ഹൃദയമിടിപ്പ് പരിശോധിക്കുന്നതിന് സ്റ്റെതോസ്കോപ്പ് ഉപയോഗിക്കുന്നു.
"ഹൃദ്" എന്ന സംസ്കൃത പദത്തിൽ നിന്നുത്ഭവിച്ച പദമാണ് ഹൃദയം.
അർത്ഥം കേന്ദ്രം, മദ്ധ്യം എന്നൊക്കെയാണ്.
പരിണാമം വികാസഘട്ടങ്ങൾ ഭ്രൂണത്തിലെ വിവിധ കോശങ്ങളിൽ ഹൃദയം രൂപമെടുക്കാൻ സഹായിക്കുന്നവയുടെ രേഖാ ചിത്രം.
ഗ്രേയ്’സ് അനാട്ടമിയിൽ നിന്ന്
ഹൃദയമാണ്‌ നട്ടെല്ലുള്ള ജീവികളിൽ ഭ്രൂണാവസ്ഥയിൽ വച്ച് ഉണ്ടാവുന്ന ആദ്യത്തെ അവയവം.
മാംസ പേശികൾ കൊണ്ടുണ്ടാക്കിയ ഒരു അവയവമാണ് ഹൃദയം.
ഓരോരുത്തരുടേയും ഹൃദയത്തിന്‌ അവരവരുടെ മുഷ്ടിയോളം വലിപ്പമുണ്ടാകും.
ഏകദേശം 250ഗ്രാം മുതൽ 300ഗ്രാം വരെ തൂക്കവുമുണ്ടാകും.
നെഞ്ചിന്റെ മദ്ധ്യഭാഗത്തുനിന്നും അല്പം ഇടത്തേക്ക് മാറിയാണ് ഹൃദയം സ്ഥിതി ചെയ്യുന്നത്.
മുൻവശത്ത് നെഞ്ചെല്ല്, വാരിയെല്ല് എന്നിവയാലും പിറകിൽ നട്ടെല്ല് വാരിയെല്ല് എന്നിവയാലും കൊണ്ടുള്ള ഒരു പ്രത്യേക അറയാൽ അത് സം‌രക്ഷിക്കപ്പെട്ടിരിക്കുന്നു.
ഏറ്റവും ഭദ്രമായി പ്രകൃത്യാ സൂക്ഷിക്കപ്പെട്ടിരിക്കുന്ന രണ്ട് അവയവങ്ങളിൽ ഒന്നാണ് ഇത് (മറ്റേത് തലച്ചോർ ആണ്).
ശരീരഘടനാശാസ്ത്രം (അനാട്ടമി) ഹൃദയസ്പന്ദനം ഇ.
സി.ജി. പ്രധാന ഭാഗങ്ങൾ
ഹൃദയപേശിയുടെ പുറത്തെ ആവരണത്തെ "എപ്പിക്കാർഡിയം" എന്ന് പറയുന്നു.
അതിനുള്ളിലെ സഞ്ചിയെ "പെരികാർഡിയം" എന്നും അതിനുള്ളിലെ മാംസപേശിയെ "മയോ കാർഡിയം" എന്നും പറയുന്നു.
ഏറ്റവും ഉള്ളിലെ പാളിയെ "എൻഡൊകാർഡിയം" എന്ന് അറിയപ്പെടുന്നു.
മനുഷ്യ ഹൃദയത്തിന് നാലു അറകളാണുള്ളത്‌.
ഇവയിലെ മുകൾഭാഗത്തെ രണ്ട്‌ അറകളെ ഏട്രിയ അല്ലെങ്കിൽ ഓറിക്കിളുകൾ (auricles)എന്നും കീഴ്ഭാഗത്തു സ്ഥിതി ചെയ്യുന്ന അറകളെ വെന്‌ട്രിക്കിളുകള് (ventricles)എന്നും വിളിക്കുന്നു.
ഓറിക്കിളുകൾക്കു വളരെ ലോലമായ ഭിത്തികളും, വെന്‌ട്രിക്കിളുകൾക്ക്‌ തടിച്ച ഭിത്തികളുമാണുള്ളത്‌.
വലത്തുവശത്തേയും ഇടത്തുവശത്തേയും അറകൾ തമ്മിൽ നേരിട്ടു ബന്ധമില്ല.
എന്നാൽ ഗർഭസ്ഥശിശുവിൻറെ വലതുവശത്തേയും ഇടതുവശത്തേയും ഓറിക്കിളുകൾ തമ്മിൽ നേരിട്ട്‌ ബന്ധമുണ്ട്‌.
പക്ഷേ പ്രസവിച്ചുകഴിഞ്ഞാൽ ഉടൻ ഈ ദ്വാരം അടഞ്ഞുപോകുന്നു.
വിശ്രമമില്ലാതെ പ്രവർത്തിക്കുന്ന ഹൃദയപേശികളുടെ പ്രവർത്തനത്തിന് ശുദ്ധരക്തം അത്യാവശ്യമാണ്.
അയോർട്ടയുടെ തുടക്കത്തിൽനിന്നും രണ്ട്‌ കൊറോണറി ആർട്ടറികൾ ഉത്ഭവിക്കുന്നു.
ഇടത്തേതെന്നും വലത്തേതെന്നും ആണ് ഇവ അറിയപ്പെടുക.
ഈ ആർട്ടറികളാണ് ഹൃദയപേശികൾക്ക്‌ വേണ്ട ശുദ്ധരക്തം എത്തിക്കുക.
വാൽവുകൾ
നാലുവാൽവുകളാണു മനുഷ്യ ഹൃദയത്തിലുള്ളത്.
ഹൃദയത്തിൽ രക്തത്തിന്റെ ഒരു ദിശയിലേക്ക് മാത്രമുള്ള സഞ്ചാരം ഏകമുഖങ്ങളായ വാൽവുകളെ ആശ്രയിച്ചാണു നടക്കുന്നത്.
വലത്തെ ഏട്രിയവും വെൻട്രിക്കിളും തമ്മിൽ ബന്ധിപ്പിക്കുന്ന കവാടത്തിലെ വാൽവിനെ "ട്രൈകസ്പിഡ് വാൽവ്" എന്നാണു വിളിക്കുന്നത്.
ഇതിനു മൂന്ന് ഇതളുകളുണ്ട്.
ഇടത്തെ ഏട്രിയവും വെൻട്രിക്കിളും തമ്മിൽ ബന്ധിപ്പിക്കുന്ന കവാടത്തിലെ വാൽവിനെ 'മൈട്രൽ വാൽവ്' എന്നു വിളിക്കുന്നു.
ഇതിന്നു രണ്ടിതളുകളാണുള്ളത്.
വലത്തെ വെൻട്രിക്കിൾ: പൾമൊണറി ആർട്ടറിയിലേക്കു തുറക്കുന്ന കവാടത്തിലെ വാൽവിനെ 'പൾമൊണറി വാൽവ്' എന്നു വിളിക്കുന്നു.
ഇടത്തെ വെൻട്രിക്കിൾ: അയോർട്ടയിലേക്കു തുറക്കുന്ന കവാടത്തിലെ വാൽവാണു 'അയോർട്ടിക് വാൽവ്'.
അർദ്ധചന്ദ്രാക്രുതിയിലുള്ള ഈ രണ്ട് വാൾവുകൾക്കും മൂന്ന് ഇതളുകളാണുള്ളത്.
ധമനികളും സിരകളും
ശുദ്ധ രക്തം ഹൃദയത്തിൽ നിന്നും പുറത്തേക്ക് വഹിക്കുന്ന രക്തക്കുഴലുകളെ ധമനികൾ അഥവാ ആർട്ടറികൾ എന്നും ശരീരഭാഗങ്ങളിൽ നിന്നും ഹൃദയത്തിലേക്ക് രക്തം കൊണ്ടുവരുന്ന രക്തക്കുഴലുകളെ സിരകൾ അഥവാ വെയിനുകൾ എന്നും പറയുന്നു.
ഹൃദയത്തിന്റെ അറകൾ വികസിക്കുകയും ചുരുങ്ങുകയും ചെയ്യുന്നതിന്റെ ഫലമായി ഉണ്ടാകുന്നതാണ്‌ ഹൃദയസ്പന്ദനം.
വൈദ്യുത തരംഗങ്ങൾ വലത്തേ എട്രിയത്തിന്‌ മുകൾഭാഗത്ത് ഊർദ്ധ്വമഹാസിര ചേരുന്ന സ്ഥലത്ത് സ്ഥിതിചെയ്യുന്ന 'സൈനസ് നോഡ്' എന്ന മുഴ ഉത്പാദിപ്പിക്കുന്ന വൈദ്യുത തരംഗങ്ങളാണ്‌ ഇത് സാധ്യമാക്കുന്നത്.
ഇതിനെ പേസ് മേക്കർ എന്ന് പറയുന്നു.
ശരീരം മുഴുവൻ കറങ്ങി വരുന്ന രക്തം ആദ്യം വരുന്നത് ഹൃദയത്തിലെ വലത് എട്രിയത്തിലാണ് .
സി.ജി
ഹൃദയമിടിപ്പിന്റെ തോതിലും താളത്തിലുമുള്ള പിഴവ് കണ്ടു പിടിക്കാൻ ഉപയോഗിക്കുന്ന ഉപകരണമാണ്‌ ഇ.
സി.ജി. .
എന്ന ഇലക്‌ട്രോ കാർഡിയോ ഗ്രാഫ് .
ഡച്ചുകാരനായ വില്യം ഐന്തോവനനാണ്‌ ഇതു കണ്ടുപിടിച്ചത്.
ഹൃദയാഘാതം
ഹൃദയപേശിയുടെ സഹായത്താലാണ് ഹൃദയത്തിന്റെ താളാത്മകമായ പ്രവർത്തനം സംജാതമാകുന്നത്.
ചില പ്രത്യേക പേശികൾ ഹൃദയം നിരന്തരമായി ഒരു പ്രത്യേക കണക്കനുസരിച്ച് പ്രവർത്തിക്കുന്നതിലേയ്ക്കായി ആവേഗങ്ങളെ സൃഷ്ടിക്കുന്നതിനും പ്രവാഹത്തിനും സഹായിക്കുന്നു.
സൈനോ‌-ഏട്രിയൽനോഡ് ആണു ഹൃദയത്തിന്റെ  പേസ് മേക്കർ.
ഇവിടെ നിന്ന് മിനിറ്റിൽ 70 തവണ ആവേഗങ്ങൾ ഉൽപ്പാദിക്കപ്പെടുന്നു.
ഈ പ്രവർത്തനം ഏട്രിയൽ പേശികൾ വഴി ഏട്രിയോ വെൻട്രിക്കുലർ നോഡിലും തുടർന്ന് ഹിസ്ബണ്ഡിൽ എന്നു വിളിക്കുന്ന രണ്ടു ശാഖകളുള്ള പേശീവ്യൂഹം വഴി വെൻട്രിക്കിലും എത്തുന്നു.
ഇതിലെ ആവേഗങ്ങളുടെ സ്വാഭാവികമായി ഉൽപ്പാദിപ്പിക്കുന്ന ഹൃദയപേശികൾക്കുണ്ടാവുന്ന തകരാറുകളാണു നെഞ്ചിടിപ്പായും ഹൃദയസ്തംഭനമായും പ്രകടമാകുന്നത്.
നിരന്തരം പ്രവർത്തിച്ചുകൊണ്ടിരിക്കുന്ന ഹൃദയത്തിനും രക്തം ആവശ്യമാണു.
ഇടത്തും വലത്തുമായ രണ്ടു കൊറൊണറി ധമനികൾ മുഖേനയാണു ഹൃദയപേശികൾക്ക് രക്തമെത്തിക്കുന്നത്.
ഇവയിലുണ്ടാകുന്ന  
തടസ്സങ്ങളാണു.
ഹൃദയാഘാതത്തിന്നും (മയോകാർഡിയൽ ഇൻഫാർക് ഷൻ) ഹൃദ്രോഗനെഞ്ചുവേദനയ്ക്കും (അൻജൈന പെക്ടൊറിസ്) കാരണമാകുന്നത്.
ചിത്രശാല ഹൃദയം ഹൃദയം മനുഷ്യ ഭ്രൂണം, 38 മി.മീ, 8-9 ആഴ്ച.
ഛേദിച്ച ഹൃദയം - വാൽവുകൾ കാണാം മനുഷ്യ ഹൃദയം, 64 വയസ്സായ പുരുഷന്റെ ഇതും കാണുക ലോക ഹൃദയ ദിനം ഹൃദ്‌രോഗം ഹൃദയാഘാതം Heart എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അവലംബം ↑ പേജ് 25, All about human body-Addone Publishing group 1 2 ബാലമംഗളം,2007 ജനുവരി 8 ലെ എപ്ലസ് എന്ന വിഭാഗത്തിലെ ലേനം.
താൾ 53 മുതൽ 55 വരെ പുറമെനിന്നുള്ള കണ്ണികൾ http://Moclibrary.com Archived 2020-08-05 at the Wayback Machine .
3D Animated Heart with Anterior Cut Archived 2007-06-27 at the Wayback Machine .
- life-like 3D human heart animation with anterior cut.
3D Animated Heart Beat Archived 2007-05-30 at the Wayback Machine .
- life-like 3D human heart animation.
American Heart Month Archived 2007-05-03 at the Wayback Machine .
- National month devoted to discussion of heart disease.
Answers to several questions from curious kids about heart Archived 2007-05-27 at the Wayback Machine .
eMedicine: Surgical anatomy of the heart Very Comprehensive Heart Site Archived 2009-03-23 at the Wayback Machine .
The InVision Guide to a Healthy Heart Archived 2012-01-12 at the Wayback Machine .
An interactive website Self Improvement Wednesday - ABC 702 Drive audio 3D Animated Heart Archived 2007-03-10 at the Wayback Machine .
- A great resource to view and interact with the anatomy of a 3 dimensional heart The circulatory system Archived 2011-07-28 at the Wayback Machine .
The position of the heart Archived 2007-11-30 at the Wayback Machine .
തൃശ്ശൂർ തീവണ്ടി നിലയം ഇംഗ്ലീഷ് വിലാസം https://ml.wikipedia.org/wiki/Thrissur_Railway_Station
തൃശ്ശൂർ തീവണ്ടി നിലയം (കോഡ്:TCR) ദക്ഷിണേന്ത്യയിലെ കന്യാകുമാരി - ഷൊർണൂർ പാതയിലെ ഒരു പ്രധാന തീവണ്ടി നിലയമാണ്.
ഒല്ലൂർ തീവണ്ടി നിലയത്തിനും പുങ്കുന്നം തീവണ്ടി നിലയത്തിനും ഇടയിലാണ് ഈ തീവണ്ടി നിലയം സ്ഥിതി ചെയ്യുന്നത്.
ഇന്ത്യൻ റെയിൽവേയുടെ ചെന്നൈ ആസ്ഥാനമായ ദക്ഷിണ റെയിൽവേയുടെ തിരുവനന്തപുരം റെയിൽവേ ഡിവിഷനിലാണ് തൃശ്ശൂർ തീവണ്ടി നിലയം
പ്രവർത്തിക്കുന്നത്.
വരുമാനത്തിന്റെ അളവിൽ മുൻപതിയിൽ ഉള്ള ഒരു സ്റ്റേഷൻ കൂടി ആണ് ഇത് .
ഈ സ്റ്റേഷൻ ദിവസവും 40,000 ഓളം യാത്രക്കാർ ഉപയോഗിക്കുന്നു.
ഭക്ഷണശാലകൾ, വിശ്രമമുറികൾ തുടങ്ങിയ സൗകര്യങ്ങൾ ലഭ്യമാണ്.
2024 ൽ അവലംബം
അനിത സോമാനി ഇംഗ്ലീഷ് വിലാസം https://ml.wikipedia.org/wiki/Anita_Somani
ഒഹായോ ഹൗസ് ഓഫ് റെപ്രസെന്റേറ്റീവിലെ പതിനൊന്നാമത്തെ ജില്ലയുടെ പ്രതിനിധിയായ ഒരു അമേരിക്കൻ ഫിസിഷ്യനും രാഷ്ട്രീയക്കാരിയുമാണ് അനിത സോമാനി .
2022 നവംബറിൽ തിരഞ്ഞെടുക്കപ്പെട്ട അവർ 2023 ജനുവരി 1 ന് ചുമതലയേറ്റു.
സോമാനി മിയാമി യൂണിവേഴ്‌സിറ്റിയിൽ നിന്ന് സൈക്കോളജിയിൽ ബിരുദാനന്തര ബിരുദവും ഒഹായോ മെഡിക്കൽ കോളേജിൽ നിന്ന് ഡോക്ടർ ഓഫ് മെഡിസിനും നേടി.
1994 മുതൽ 2020 വരെ, സോമാനി ഒരു ഒബിജിവൈഎൻ ആയിരുന്നു.
കോംപ്രിഹെൻസീവ് വിമൻസ് കെയറിന്റെ ഉടമയും ആയിരുന്നു.
2020-ൽ ഓഹിയോ ഹെൽത്തിൽ ഗൈനക്കോളജിസ്റ്റായി ചേർന്നു.
2022 നവംബറിൽ ഒഹായോ ഹൗസ് ഓഫ് റെപ്രസന്റേറ്റീവിലേക്ക് സോമാനി തിരഞ്ഞെടുക്കപ്പെട്ടു അവലംബം ↑ ↑ ↑
അനിതാ ഷെയ്ക്ക് ഇംഗ്ലീഷ് വിലാസം https://ml.wikipedia.org/wiki/Anitha_Shaiq
ദക്ഷിണേന്ത്യയിലെ ഒരുസൂഫിഗായികയാണ്  മലയാളിയായ അനിതാ ശായിക്.
തമിഴ് , കന്നട , തെലുങ്ക് , ഒറിയ , പഞ്ചാബി ഭാഷകളിലായി നിരവധി ചലച്ചിത്രഗാനങ്ങളും സൂഫിഗീതങ്ങളും പാടിയിട്ടുണ്ട്.
സൂഫി കവിതകൾക്കൊപ്പം മീരാഭജനും ഗസലും ഖവ്വാലിയും വേദിയിൽ അവതരിപ്പിക്കുന്നു.
തിരുവിതാംകൂർ രാജാക്കൻമാരുടെ അംഗരക്ഷകരായി നൂറ്റാണ്ടുകൾക്കുമുമ്പ് ഹൈദരാബാദിൽനിന്നും എത്തിയ പത്താൻ പരമ്പരയിലുള്ളതാണ് കുടുംബം.
മ്യൂസിക്ക്‌ ടീച്ചറും ആകാശവാണിയിൽ ഗ്രേഡഡ് ആർട്ടിസ്റ്റുമായിരുന്ന അമ്മ സിറാജുന്നിസ ബീഗമാണ് ആദ്യഗുരു.
അമ്മയ്ക്കു പുറമെ എം.ജി. രാധാകൃഷ്ണൻ , ഡോ. ഓമനക്കുട്ടി , പെരുമ്പാവൂർ ജി. രവീന്ദ്രനാഥ് , പി.ആർ. കുമാരകേരളവർമ , ഗുരു ഉസ്താദ് ദേവ് ദിൻദാർജി തുടങ്ങിയവരായിരുന്നു ഗുരുക്കൻമാർ.
2011-ൽ ഐ.പി.എൽ. കേരള ക്രിക്കറ്റ് ടീമായ കൊച്ചിൻ ടസ്‌ക്കേഴ്‌സിനു വേണ്ടി അനിത രചനയും സംഗീതവും നിർവഹിച്ച വീഡിയോ ആൽബം   ശ്രദ്ധ പിടിച്ചുപറ്റിയിരുന്നു.
2013-ൽ മീരാഭായി , അമീർ ഖുസ്രു , ഫർഹദ് ഷഹ്‌സാദ് , ബാബ ബുല്ലേഷാ , ക്വാസിർ രത്‌നഗിർവി എന്നിവരുടെ തിരഞ്ഞെടുത്ത രചനകൾ ഉൾപ്പെടുത്തിയ സത്‌രംഗീ എന്ന ആൽബം ചെയ്തു.
ജലന്ധറിലെ പ്രശസ്തമായ നകോദർമേളയിലും അമൃത്‌സറിലെ ഖൽസാ യൂണിവേഴ്‌സിറ്റിയിലും പാടാൻ അവസരം ലഭിച്ചിട്ടുണ്ട്.
ചിത്രശാല At Pearl Awards in Qatar Anitha on a live show in Bahrain അവലംബം ↑ ↑
അനിബദ്ധസംഗീതം
അനിശ്ചിതരാഗതാളങ്ങളിലുള്ള ഗാനമാണ് അനിബദ്ധസംഗീതം .
സംഗീതശാസ്ത്രപ്രകാരം, താളനിബദ്ധതയുടെ അടിസ്ഥാനത്തിൽ ഗാനങ്ങളെ നിബദ്ധം എന്നും അനിബദ്ധം എന്നും രണ്ടായി തിരിച്ചിട്ടുണ്ട്.
താളനിബദ്ധമല്ലാത്തതും അനിശ്ചിത രാഗതാളങ്ങളിൽ ആലപിക്കപ്പെടുന്നതുമായ ഗാനങ്ങളാണ് അനിബദ്ധസംഗീതത്തിൽ ഉൾപ്പെടുന്നത്.
ആലാപനം , സ്വരസഞ്ചാരം തുടങ്ങിയ സംഗീത രൂപങ്ങൾ ഇവയ്ക്കുദാഹരണങ്ങളാണ്.
നിബദ്ധസംഗീത രൂപമായ 'ഥാട്ട്' തുടങ്ങിയവയ്ക്കുള്ളതുപോലെ അംഗങ്ങൾ ഇവയ്ക്കുണ്ടായിരിക്കുകയില്ല.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനിബദ്ധസംഗീതം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനിത രത്നം ഇംഗ്ലീഷ് വിലാസം https://ml.wikipedia.org/wiki/Anita_Ratnam
അനിതാ രത്നം (തമിഴ്: அனிதா ரத்னம்; ജനനം 21 മേയ്1954) പ്രശസ്ത ഇന്ത്യൻ ക്ലാസിക്കൽ, സമകാലീന നർത്തകി, നൃത്തസംവിധായിക എന്നീനിലകളിൽ പ്രശസ്തയാണ്.
നാലു പതിറ്റാണ്ടുകളായി 15 രാജ്യങ്ങളിലായി ഔദ്യോഗിക ജീവിതം നയിക്കുന്നു.
ഭരതനാട്യത്തിൽ ക്ലാസിക്കൽ പരിശീലനം നേടിയ അവർ, കഥകളി , മോഹിനിയാട്ടം , ടായി ചി, കളരിപ്പയറ്റ് എന്നിവയിൽ ഔപചാരിക പരിശീലനവും നേടി.
നിയോ ഭരതനാട്യം എന്ന തനതായ ഒരു പ്രത്യേക നൃത്തരൂപം അവർ സൃഷ്ടിക്കുകയുണ്ടായി.
1992-ൽ ചെന്നൈയിൽ ആരംഭിച്ച അരംഗം ട്രസ്റ്റിന്റെ സ്ഥാപക-ഡയറക്ടറാണ് അവർ.
1993-ൽ അരംഗാം ഡാൻസ് തിയേറ്റർ എന്ന പെർഫോമൻസ് കമ്പനിയും അവർ സ്ഥാപിച്ചു.
2000-ൽ നർത്തകി ഡോട്ട് കോം എന്ന ഇന്ത്യൻ ഡാൻസ് പോർട്ടൽ സൃഷ്ടിച്ചു.
ഒരു നൃത്തസംവിധായക, പണ്ഡിത, സാംസ്കാരിക പ്രവർത്തക എന്നീ നിലകളിൽ ഇന്ത്യയിലും വിദേശത്തുമുള്ള പ്രകടനകലയിൽ അഭിനയിച്ചതിന് നിരവധി അവാർഡുകളും അംഗീകാരങ്ങളും അവർ നേടിയിട്ടുണ്ട്.
അനിത രത്‌നം ഭരതനാട്യം ഗുരു അദ്യാർ കെ. ലക്ഷ്മണിനു കീഴിൽ പ്രാഥമിക നൃത്ത പരിശീലനം നേടി.
പിന്നീട് രുക്മിണി ദേവി അരുന്ധേലിന്റെ ' കലാക്ഷേത്ര'ത്തിൽ വിപുലമായ പരിശീലനത്തിനായി പോകുകയും നൃത്തത്തിൽ ബിരുദാനന്തര ഡിപ്ലോമ നേടുകയും ചെയ്തു.
ഭരതനാട്യം, കഥകളി, മോഹിനിയാട്ടം തുടങ്ങിയ കേരളത്തിലെ ക്ലാസിക്കൽ നൃത്തങ്ങളിൽ പരിശീലനം നേടി, കരിയർ അനിത രത്‌നം, 2012-ൽ കൊളോണിലെ റൗട്ടെൻസ്ട്രോച്ച്-ജോസ്റ്റ്-മ്യൂസിയത്തിലെ ഫെസ്റ്റിവൽ " രാമായണം നാടകാവതരണം"
ന്യൂ ഓർലിയൻസ് സർവകലാശാലയിൽ നിന്ന് തിയറ്റർ, ടെലിവിഷൻ എന്നിവയിൽ എംഎ ചെയ്തു.
അടുത്ത പത്ത് വർഷം അമേരിക്കയിൽ ഒരു ടെലിവിഷൻ പ്രൊഡ്യൂസർ / കമന്റേറ്റർ എന്ന നിലയിൽ ഇന്ത്യയിലെ കല, യാത്ര, സംസ്കാരം എന്നിവയെക്കുറിച്ചുള്ള പ്രതിവാര സീരീസ് ഉൾപ്പെടെയുള്ള പ്രൊഡക്ഷനുകൾക്കൊപ്പം ചെലവഴിച്ചു.
1992-ൽ ചെന്നൈയിൽ സ്ഥാപിച്ച അരംഗ്ഹാം ട്രസ്റ്റും 1993-ൽ നാടകാവതരണ കമ്പനിയായ അരംഗം ഡാൻസ് തിയേറ്ററും അവർ സ്ഥാപിച്ചു.
ഒരു ആധുനികവാദി, തന്റെ ഉടനടി പരിതഃസ്ഥിതിയിൽ നിന്ന് സൃഷ്ടിക്കുന്നതിനെക്കുറിച്ച് തീവ്രമായി ബോധ്യപ്പെട്ട രത്‌നം, ക്ലാസിക്കൽ ഭരതനാട്യത്തിലെ പ്രാഥമിക പരിശീലനവുമായി ബന്ധപ്പെട്ട വിവിധ ചലനങ്ങളും അനുഷ്ഠാന പാരമ്പര്യങ്ങളും പര്യവേക്ഷണം ചെയ്തു.
അവരുടെ പ്രചോദനത്തെക്കുറിച്ചും അവരുടെ പ്രവൃത്തികളെക്കുറിച്ചും ഉദ്ധരിച്ച് അവർ പറയുന്നു:
"ഞാൻ നൃത്തത്തിലാണ്, കാരണം ഇത് എന്നെയും ലോകത്തെയും ബന്ധിപ്പിക്കുന്നതിനുള്ള എന്റെ സ്വന്തം വഴിയാണ്.
ഞാൻ എന്നെ ഒരു സമകാലിക ക്ലാസിസ്റ്റായി കണക്കാക്കുന്നു.
എന്റെ ആശയങ്ങളെല്ലാം പരമ്പരാഗത സ്രോതസ്സുകളിൽ നിന്നുള്ളതാണ്.
പക്ഷേ അവ വായനയിൽ നിന്നും പ്രകൃതിയിൽ നിന്നും ആകാം: ഒരു ചെറിയ താമ്രപാത്രത്തിൽ പൊങ്ങിക്കിടക്കുന്ന താമരപ്പൂവ്, ഒരു കുട്ടി ഊതുന്ന സോപ്പ് കുമിളകൾ, കാറ്റിൽ പറക്കുന്ന ഒരു കടലാസ് പോലും എനിക്ക് പ്രചോദനം നൽകുന്നു.
ആളുകൾ‌ എന്റെ പ്രവർ‌ത്തനം കാണുമ്പോൾ‌, അത് ഇന്ത്യൻ‌ ആത്മാവാണെന്നും സമീപനത്തിൽ‌ സമകാലികമാണെന്നും അവർക്ക് പറയാൻ‌ കഴിയും.
വയലുകളിലെ കഠിനാധ്വാനത്തിനുശേഷം എല്ലാ വൈകുന്നേരവും നൃത്തം ചെയ്യുന്ന നാടോടി നർത്തകരും ഡ്രമ്മറും, പ്രധാനപ്പെട്ട ഉത്സവങ്ങളിൽ ദൈവത്തെ സേവിക്കുന്നതിനെ ആശ്രയിച്ചിരിക്കുന്ന പരമ്പരാഗത ക്ഷേത്ര പ്രകടനം നടത്തുന്നവർ, ശബ്ദ സംസ്കാരവുമായി ചലിക്കുന്ന അഭിനേതാക്കൾ, ലോകമെമ്പാടുമുള്ള യുവ കലാകാരന്മാർ, പഠിക്കാൻ ആഗ്രഹിക്കുന്ന വിദ്യാർത്ഥികൾ പുതിയ പ്രസ്ഥാനവും സാംസ്കാരിക ഓർമ്മകളുടെ ചലനാത്മകതയും നമ്മുടെ ദക്ഷിണേഷ്യൻ രക്തപ്രവാഹത്തിൽ പതിഞ്ഞിട്ടുണ്ട് - ഇവരാണ് എന്റെ സൃഷ്ടിയുടെ കേന്ദ്രബിന്ദു.
എന്റെ സംസ്കാരത്തിൽ വിശ്വസിക്കുന്നതിനാൽ ഞാൻ എന്നെ ഒരു സാംസ്കാരിക പ്രവർത്തക എന്ന് വിളിക്കുന്നു.
എന്റെ സംസ്കാരം പ്രകടന കലകളല്ല അർത്ഥമാക്കുന്നത്.
എന്നെ സംബന്ധിച്ചിടത്തോളം ഇത് എന്റെ വേരുകളെക്കുറിച്ച് കണ്ടെത്തുന്നതിനും ഞാൻ ആരാണെന്ന് അറിയുന്നതിനും വേണ്ടിയാണ്.
ശാസ്ത്രീയ കലകൾ നമ്മുടെ സംസ്കാരത്തിന്റെ വളരെ പ്രധാനപ്പെട്ട ഭാഗമാണ്.
2007-ൽ, കാനഡ ആസ്ഥാനമായുള്ള നർത്തകനും-നൃത്തസംവിധായകനും ആയ ഹരി കൃഷ്ണനുമായി സഹകരിച്ച് ന്യൂയോർക്കിലെ ജോയ്സ് സോഹോയിൽ "7 ഗ്രേസ്" എന്ന സോളോ ഓപ്പറേറ്റീവ് നാടകാവതരണം അവതരിപ്പിച്ചു.
കണ്ടുകോണ്ടൈൻ കണ്ടുകോണ്ടെയ്ൻ (2000), ബോയ്സ് (2003) തുടങ്ങിയ ചില തമിഴ് സിനിമകളിലും അവർ അഭിനയിച്ചിട്ടുണ്ട്.
Anita Ratnam has received several awards and recognition for her work in the performing arts in India and abroad.
Some of them are: Nritya Choodamani (1996) by Sri Krishna Gana Sabha, Chennai Kalaimamani (1998) for Dance Research by Govt.
of Tamil Nadu Media Achievement award (1991) by National Organisation of women in New York Mahatma Gandhi Award for Cultural Harmony (1986) US Lalithakalaratna (2003) by Sri Lalithakala Academy Foundation Trust (Inc.),Mysore, 2003 Natya Ratna (2003) by Sri Shanmukhananda Sangeeta Sabha, New Delhi അവലംബം പുറത്തേയ്ക്കുള്ള കണ്ണികൾ Anita Ratnam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Arangham Trust, website Archived 2020-02-10 at the Wayback Machine .
അനിത ഷിയോരൻ
അനിത ഷിയോരൻ 1984 നവംബർ 24ന് ജനിച്ച വനിത ഗുസ്തിക്കാരിയാണ്.
ഹരിയാനയിലെ ഭിവാനി ജില്ലയിലെ ധൻ മഹു ഗ്രാമത്തിലെ ദിലീപ് സിംഗ് ഷെയരന്റേയും സന്തോഷ് ദേവിയുടേയും മകളാണ്.
അവർ ഹരിയാന പോലീസിൽ ഇൻസ്പെക്ടാറാണ്.
അനിമ ചൗധരി ഇംഗ്ലീഷ് വിലാസം https://ml.wikipedia.org/wiki/Anima_Choudhury
ഇന്ത്യൻ വടക്കുകിഴക്കൻ സംസ്ഥാനമായ അസമിൽ നിന്നുള്ള ഗായികയാണ് അനിമ ചൗധരി (ജനനം: ഫെബ്രുവരി 28, 1953).
നാല് പതിറ്റാണ്ടിലേറെയായി അവരുടെ സംഗീത ജീവിതം നാടോടി, ആധുനിക ആസാമീസ് ഗാനങ്ങളിൽ ശ്രദ്ധ കേന്ദ്രീകരിച്ചു.
പ്രാദേശിക, സംസ്ഥാന തലത്തിലുള്ള സംഗീത, സാംസ്കാരിക അംഗീകാരങ്ങളും തലക്കെട്ടുകളും അവർക്ക് ലഭിച്ചു.
"ലൂയിറ്റ് കുവാരി", "ജാൻ ദിമാലി". 'ദിഖൗനോയിർ പരോർ', 'ലോഗ് ഡിയാർ കോത്ത അസിൽ', 'ഇ പ്രാൻ ഗോപാൽ' എന്നിവയാണ് അവരുടെ ഏറ്റവും ജനപ്രിയ ഗാനങ്ങൾ.
ഗൗഹതി സർവകലാശാല നൽകിയ ചരിത്രത്തിൽ ഡോക്ടറേറ്റ് ബിരുദം നേടിയ ചൗധരി സമാന്തര അക്കാദമിക് ജീവിതവും നയിച്ചു.
1953 ഫെബ്രുവരി 28 ന് അസമിലെ നൽബാരിയിൽ നിസ് പക്കോവ എന്ന ചെറിയ ഗ്രാമത്തിൽ ദണ്ഡീരം ചൗധരിയുടെയും ഹേമലത ചൗധരിയുടെയും ഏഴ് മക്കളുള്ള ഒരു കുടുംബത്തിൽ അഞ്ചാമത്തെ കുട്ടിയായി ചൽധരി ജനിച്ചു.
നാഗാവോണിൽ ഒരു സർക്കാർ ഉദ്യോഗസ്ഥനായിരുന്നു അവരുടെ പിതാവ്.
അവളുടെ പ്രാഥമിക വിദ്യാഭ്യാസവും സംഗീത പാഠങ്ങളും നാഗാവിൽ ആരംഭിച്ചു.
അവരുടെ വീട്ടുകാർ സംഗീത സ്വാധീനം നിറഞ്ഞവരായിരുന്നു.
പരമ്പരാഗത അസമീസ് സംഗീതത്തെക്കുറിച്ചുള്ള ആദ്യകാല അവബോധം അമ്മയിൽ നിന്ന് ആരംഭിച്ചു.
ഹിന്ദുസ്ഥാനി ശാസ്ത്രീയ സംഗീതത്തിൽ പ്രൊഫഷണൽ പരിശീലനം നേടാൻ പ്രോത്സാഹിപ്പിച്ച ഇന്ത്യൻ ശാസ്ത്രീയ സംഗീതത്തിന്റെ ഭക്തനായിരുന്നു അവരുടെ പിതാവ്.
സുശീൽ ബാനർജിയുടെ മ്യൂസിക് സ്കൂളിൽ നിന്ന് സംഗീതത്തിൽ ആദ്യകാല പരിശീലനം നേടി.
1963 ൽ, പിതാവിനെ ഗുവാഹത്തിയിലേക്ക് മാറ്റിയപ്പോൾ, ഹിരേൻ ശർമ്മയുടെ കീഴിൽ ശാസ്ത്രീയ സംഗീതത്തിൽ പരിശീലനം തുടങ്ങി.
ഒടുവിൽ ശാസ്ത്രീയ സംഗീതത്തിൽ വിശാരദ് സ്വന്തമാക്കി.
ശർമ്മയുടെ മരണശേഷം ദാമോദർ ബോറയുടെ കീഴിൽ ക്ലാസിക്കൽ പരിശീലനം തുടർന്നു.
ക്ലാസിക്കൽ ഗായകൻ നിരോദ് റോയിയിൽ നിന്നും പരിശീലനവും ഓൾ ഇന്ത്യ റേഡിയോയിലെ ക്ലാസിക്കൽ ഗായികയായ നിപ്പെൻ ഗാംഗുലിയുടെ കീഴിൽ തുമ്രി, ഭജൻ എന്നിവയിൽ പരിശീലനം നേടി.
ചൗധരി 1972-ൽ ഗൗഹാത്തിയിലെ കോട്ടൺ കോളേജിൽ നിന്ന് ചരിത്രത്തിൽ ബിരുദം നേടി.
1974-ൽ ചരിത്രത്തിൽ ഗൗഹാത്തി സർവകലാശാലയിൽ നിന്ന് കലയിൽ ബിരുദാനന്തര ബിരുദവും, 1999-ൽ ആ സർവ്വകലാശാലയിൽ നിന്ന് ഡോക്ടറേറ്റും (പിഎച്ച്ഡി) ബിരുദവും നേടി.
ഗുവാഹത്തിക്ക് ചുറ്റും - ഒരു സോഷ്യോളജിക്കൽ ആൻഡ് ഫോക്ലോറിസ്റ്റിക് എക്സ്പ്ലോറേഷൻ".
2013-ൽ വിരമിക്കുന്നതുവരെ, അവർ അസമിലെ കാംരൂപിലെ ഛയ്‌ഗാവ് കോളേജിൽ അസോസിയേറ്റ് പ്രൊഫസറും പിന്നീട് ചരിത്രവിഭാഗം മേധാവിയുമായിരുന്നു.
നിരവധി അന്തർദേശീയ, ദേശീയ, സംസ്ഥാന തല സെമിനാറുകളിലേക്ക് അവർ ക്ഷണിക്കപ്പെട്ടിട്ടുണ്ട്.
കൂടാതെ സംസ്കാരവും സംഗീതവും ഉൾപ്പെടുന്ന നിരവധി വിഷയങ്ങളിൽ ഗവേഷണ പ്രബന്ധങ്ങൾ അവതരിപ്പിച്ചിട്ടുണ്ട്.
സംഗീത ജീവിതം കരിയറിന്റെ ആദ്യ നാളുകളിൽ ചൗധരി റെക്കോർഡിംഗ് സ്റ്റുഡിയോയിലായിരുന്നു
1969-ൽ കോട്ടൺ കോളേജിന്റെ ഇന്റർ കോളേജ് സംഗീത മത്സരത്തിൽ ചൗധരി പങ്കെടുത്തു.
സംസ്ഥാനതല പരിപാടിയിലെ അവളുടെ പ്രകടനം സംഗീത സംവിധായകൻ രാമൻ ബറുവയുടെ ശ്രദ്ധ പിടിച്ചുപറ്റി.
1970-ൽ ബറുവ ആസാമീസ് ചിത്രമായ മുകുടയിൽ പിന്നണി ഗായികയായി അവസരം വാഗ്ദാനം ചെയ്തു, ചിത്രത്തിലെ എല്ലാ സ്ത്രീ ഗാനങ്ങളും ആലപിച്ചു.
ഈ ഗാനങ്ങൾ അസമിലുടനീളം ചാർട്ട്-ബസ്റ്ററുകളായി മാറി, പ്രത്യേകിച്ച് "ഇ പ്രാൻ ഗോപാൽ, പാട്ടില മായാരെ ഖേല".
ചിത്രത്തിന്റെ വിജയത്തിന് ശേഷം, റെക്കോർഡ് കമ്പനിയായ എച്ച്എംവി, തങ്ങളുടെ ലേബലിൽ പാട്ടുകളും ആൽബങ്ങളും റെക്കോർഡുചെയ്യാൻ ചൗധരിയെ ക്ഷണിച്ചു.
എച്ച്‌എംവിക്കൊപ്പം നിരവധി ആസാമീസ് ആധുനിക ഗാനങ്ങളും കാംരൂപി ലോകഗിത്തും അവർ റെക്കോർഡുചെയ്‌തു.
പുതലാഘർ, പ്രേം ജനമേ ജനമേ, അഗ്നിബ്രിസ്റ്റി (VDO ഫിലിം), മോർ മരമേരെ (VCD), സിബ മഹിമ (VCD) എന്നിവയുൾപ്പെടെ മറ്റ് അസമീസ് ചിത്രങ്ങളിൽ അവർ പിന്നണി ഗായികയായിരുന്നു.
2013-ൽ ബംഗാളി ചിത്രമായ ത്രിധാരയ്ക്ക് പിന്നണി ഗാനം ആലപിച്ച അവർ മാ മാനസ, ദേവി, വന്ദാനന്ദ് തുടങ്ങിയ ടിവി സീരിയലുകൾക്ക് ശബ്ദം നൽകിയിട്ടുണ്ട്.
അവലംബം പുറംകണ്ണികൾ Bio on Rupaliparda Archived 2013-05-24 at the Wayback Machine .
ഇന്റർനെറ്റ് മൂവി ഡാറ്റാബേസിൽ നിന്ന് അനിമ ചൗധരി